Diari Oficial de la Generalitat Valenciana


Sumari del DOGV 1345, del 12-07-1990 (1990/818190)

RESOLUCIÓ de 26 de juny de 1990, de la Direcció General de la Funció Pública, per la qual és convocat concurs per a la provisió de llocs de treball del grup C, especialistes en acció social.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1345

Data del DOGV
:   12-07-1990

Secció del DOGV
:   AUTORITATS I PERSONAL

Número del document
:   1990/818190


Data del document
:   26-06-1990

Organisme emissor
:   Conselleria d'Administració Pública

Tipus de document
:   Resolució

RESOLUCIO, de 26 de juny de 1990, de la Direcció General de la Funció Pública, per la qual és convocat concurs per a la provisió de llocs de treball del grup C, especialistes en acció social.  
Celebrades les proves d'habilitació del grup C, convocades en virtut de Resolució de 27 de gener de 1989 (DOGV núm. 1003, de 10 de febrer de 1989), es convoca concurs per a la provisió de llocs que puguen ser exercits per funcionaris de carrera, contractats laborals de caràcter indefinit, especialistes en acció social, pertanyents a l?esmentat grup. Així es permet la mobilitat del personal ja integrat a l?àmbit de l'Administració de la Generalitat Valenciana que ho sol·licite, i es possibilitarà la redistribució d'efectius per atendre les necessitats d'aquesta, i, subsidiàriament, es convoca el concurs per al personal nomenat habilitat per Resolució de 5 d'abril de 1989 (DOGV núm. 1289, de 24 d'abril de 1990) del Hble. Sr. Conseller d'Administració Pública.  
Per tot això, d'acord amb el que preveu la Llei 10/85 de 31 de juliol, de la funció pública valenciana, Decret 69/1986, de 2 de juny del Consell de la Generalitat Valenciana, pel qual s'aprovava el Reglament de selecció de personal i provisió de llocs de treball, i d'acord també amb el Conveni col·lectiu de personal laboral al servei de la Generalitat Valenciana, subscrit el 26 d'abril de 1988 (DOGV núm. 843, de 10 de juny de 1988) es convoca concurs per a la provisió de llocs de treball del grup C, especialistes en acció social, els quals s'inclouen a l'annex I, d'acord a les següents bases:  
Primera  
Podran participar en aquest concurs:  
A) Els funcionaris de carrera del grup C que exercesquen llocs catalogats com d'especialistes en acció social, en els següents casos:  
a) Amb caràcter voluntari:  
1. Quan estiguen en actiu al servei de la Generalitat Valenciana.  
2. Quan es troben en situació d'excedència voluntària, si al final del termini de presentació d'instàncies portaven més de dos anys en aquesta situació.  
3. Quan es troben en situació de serveis especials.  
b) Amb caràcter forçós:  
1. Quan es troben en servei actiu amb destinació provisional.  
2. Quan es troben en situació d'excedència forçosa.  
3. Els suspesos, una vegada complert el temps de suspensió.  
B) Els contractats laborals de caràcter indefinit del grup C, que exercesquen llocs catalogats com de especialistes en acció social, en els següents casos:  
a) Amb caràcter voluntari:  
1. Quan estiguen en actiu al servei de la Generalitat Valenciana.  
2. Quan es troben en situació d'excedència voluntària si al final del termini de presentació d'instàncies duen més d'un any en aquesta situació  
3. Quan es troben en situació d'excedència forçosa.  
b) Quan es troben amb caràcter forços en servei actiu amb destinació provisional.  
c) Amb caràcter forçós, el personal que superà les proves d'habilitació i va ser nomenat habilitat per Resolució de 5 d'abril de 1990 (DOGV núm. 1289, de 24 d'abril de 1990 de l?Hble. Sr. Conseller d'Administració Pública, referent al personal que va superar les proves selectives del grup C, personal laboral, especialistes en acció social.  
Segona  
1. La determinació del personal que ocupa llocs de especialistes en acció social (grup C) es farà d'acord amb les relacions de llocs de treball publicats en el DOGV.  
2. Els funcionaris de carrera que participen en aquest concurs no perdran la seua condició de funcionaris encara que el lloc on vagen destinats estiga classificat com a laboral.  
3. En els supòsits d'excedència voluntària, forçosa o de suspensió, serà la Direcció General de la Funció Pública la que acredite la possibilitat de participar en la convocatòria basant-se en el nomenament, el contracte o els antecedents documentals que justifiquen la condició de especialistes en acció social de l?interessat.  
Tercera  
1. Els funcionaris de carrera en excedència forçosa i els suspesos que, complert el temps de suspensió, no participen en aquest concurs seran declarats excedents voluntaris.  
2. Els funcionaris i contractats laborals de caràcter indefinit amb destinació provisional que no hi participen seran destinats per sorteig i amb caràcter forçós a les vacants que resulten després d'atendre les sol·licituds de la resta dels concursants que tinguen la condició de funcionaris de carrera i de contractats laborals de caràcter indefinit.  
3. El personal habilitat esmentat a l'apartat C) de la base primera que no hi participe, perdrà tots els seus drets i la condició d'habilitat de la Generalitat Valenciana.  
Quarta  
Les sol·licituds per prendre part en aquesta convocatòria,  
adreçades a l?Il·lm. Sr. Director General de la Funció Pública, Conselleria d'Administració Pública, c/ del Miquelet núm 5, 46628 - València, i ajustades al model publicat com a annex N d'aquesta resolució, es presentaran, en el termini de 15 dies hàbils comptadors de l?endemà de la publicació d'aquesta convocatòria en el DOGV, al Registre General de la Conselleria d'Administració Pública o als serveis generals o territorials de les respectives conselleries.  
Cinquena  
Les peticions es formalitzaran mitjançant l'allistament, per ordre de prelació, segons el número que cada lloc de treball té adjudicat en aquest concurs de trasllats.  
Sisena  
La valoració dels mèrits per a l'adjudicació dels llocs als  
funcionaris de carrera i als contractats laborals de caràcter indefinit es farà d'acord amb el que estableix la Resolució de 27 de gener de 1988, de la Direcció General de la Funció Pública, per la qual s'estableix el barem que s'ha d'aplicar en els concurs Per a la provisió de llocs de la Generalitat Valenciana.  
Setena  
Els mèrits hauran d'acreditar-se amb documents fefaents, o còpia compulsada d'aquests, lliurats per les institucions o  
organismes corresponents i, si cal, per les secretaries generals de les conselleries on exercesquen les funcions els concursants. Aquells mèrits que figuren anotats al Registre de Personal de la Direcció General de la Funció Pública no caldrà acreditar-los documentalment, sense perjudici de la ulterior verificació per part d'aquesta unitat, i sempre que l?interessat en faça menció expressa a la instància.  
Els concursants que tenien la situació de suspensió adjuntaran a la seua sol·licitud documentació acreditativa de la terminació del període de suspensió.  
Els excedents voluntaris per interés particular adjuntaran a la seua sol·licitud una declaració de no haver estat separat del servei en qualsevol de les administracions públiques.  
Vuitena  
1. L'ordre de prioritat, per a l'adjudicació de les places al personal funcionari i al contractat laboral de caràcter indefinit, quedarà establert per la puntuació obtinguda segons el barem de la base sisena, sense perjudici del que estableixen els art. 42 de la Llei 10/85, de 31 de juliol, i 8 i 10 del Conveni col·lectiu vigent per al personal al servei de la Generalitat Valenciana.  
El tribunal resoldrà els casos d'empat en la puntuació final atenent el criteri de major antiguitat. Cas de persistir l?empat, serà resolt atenent a la puntuació obtinguda per titulacions i diplomes. Si encara persistia, la plaça s'adjudicaria per sorteig.  
2. Adjudicats els lloes, s'assignaran les vacants als habilitats segons l?ordre establert per Resolució del tribunal qualificador de 18 de desembre de 1989 (DOGV núm. 1221, d'11 de gener de 1990).  
Al personal habilitat que no se li n'havia adjudicat cap, dels llocs sol·licitats, li podran ser oferides les vacants que no havien estat assignades, i hi podrà optar seguint l?ordre establert a la resolució esmentada al paràgraf anterior.  
Si, una vegada finalitzat el procés d'adjudicació descrit en el paràgraf anterior, hi havia vacants per cobrir, s'assignarien forçosament, per sorteig, als habilitats pendents de destinació, seguint l'ordre de menor a major puntuació establert a l'esmentada resolució.  
Posat el cas que, adjudicades totes les vacants, hi haguera habilitats als quals no se'ls n'havia adjudicat cap, se'ls adjudicaran, amb caràcter provisional, les resultes d'aquest concurs atenent l'ordre d'assignació esmentat a la resolució de 18 de desembre de 1989.  
Novena  
1. Els trasllats que es deriven de la resolució d'aquest concurs tindran la consideració de voluntaris per a aquell personal que no hagué de concursar amb caràcter forçós.  
2. Les destinacions adjudicades seran irrenunciables. Desena:  
Desena.  
Aquesta convocatòria es resoldrà mitjançant resolució l'Il·lm. Sr. Director General de la Funció Pública, en el termini màxim de 3 mesos comptadors des de l'acabament del termini de presentació d'instàncies.  
Onzena  
La composició del tribunal que efectuarà la valoració dels mèrits serà aquesta: Titulars.-  
- Sr. José Beltran Aparici, representant de la Conselleria de Treball i Seguretat Social.  
- Sr. Amalia O'Connor Blasco, representant de la Conselleria de Treball i Seguretat Social.  
- Sra. Amparo Clérigues Benlloch, representant de la Direció General de la Funció Pública.  
- Sra. Amparo Pamblanco Mares, representant del sindicat UGT.  
- Sra. Violeta Ortega Calabuch, representant del sindicat CCOO.  
Suplents:  
- Sra. María Dolores Barrón Cervera, representant de la Conselleria de Treball i Seguretat Social.  
- Sr. José Juan Bas Soria, representant de la Conselleria de Treball i Seguretat Social.  
- Sra. Adoración de Rufino Ramón, representant de la Direcció General de la Funció Pública.  
- Sra. Manuela Gisbert Torres, representant del sindicat UGT.  
- Sr. Vicente Soriano Besó, representant del sindicat CCOO   
Valencia, 26 de juny de 1990.   
El Director General de la Funció Pública:   
Rafael García i Maties.  
Veure annex